ช่วยสรุปเรื่อง "แนวทางการเลือก Digital Solution ที่ใช่ให้กับองค์กร" ให้หน่อยค่ะ
จากประสบการณ์การทำงานด้านที่ปรึกษา คำถามยอดนิยมที่ผู้เขียนมักจะได้ยินเสมอคือ “ควรจะเลือกลงทุน Digital Solution ใดให้กับองค์กร” แน่นอนว่ามี Solution มากมายที่เป็น Best-in-class ตอบโจทย์ Best-practice ให้กับองค์กร แต่สิ่งที่เราอาจลืมไปนั่นก็คือ Digital Solution เหล่านั้นเป็น Best-fit กับองค์กรหรือไม่ ดังนั้นการสร้างมุมมองใหม่เพื่อเลือก Digital Solution ที่ใช่จึงเป็นสิ่งสำคัญ ผู้เขียนจึงขอแชร์มุมมองเพื่อเป็นแนวทางการเลือก Digital Solution ให้กับองค์กร โดย Digital Solution ที่ใช่นั้น จะต้องสร้างให้เกิด 4 ส. ดังนี้ ส. สะดวก ส. สร้างสรรค์ ส. สะสม
ส. สอดคล้อง สะดวก Digital Solution ที่ใช่ ต้องนำมาซึ่งความสะดวกของลูกค้า มุ่งเน้นลูกค้าเป็นศูนย์กลาง (Customer Centric) และเชื่อมโยงจากความต้องการของลูกค้าเข้าสู่กระบวนการทำงานขององค์กรได้อย่างไร้รอยต่อและสะดวกสบาย ดังนั้น Digital Solution ที่สร้างความสะดวกในที่นี้ เช่น ระบบงานหน้าบ้าน (Front-end) ที่ลูกค้าใช้งานผ่านเครื่องมือต่างๆ และระบบสามารถเชื่อมต่อมาที่งานหลังบ้านแบบอัตโนมัติ สร้างประสบการณ์ใช้งานที่ดีกับลูกค้า และลดงาน Manual ที่กระบวนการภายในได้อีกด้วย สร้างสรรค์ Digital Solution ที่ใช่ จะไม่เพียงสร้างประสิทธิภาพให้เกิดกับกระบวนการทำงานเท่านั้น แต่ยังต้องสร้างสรรค์สิ่งใหม่ๆ ให้กับลูกค้าและองค์กร นั่นหมายความว่า การลงทุนใน Digital Solution นั้น องค์กรต้องคำนึงถึงว่า Solution นั้นสร้างสรรค์สิ่งใหม่ให้องค์กรหรือไม่ ซึ่งคำว่าสร้างสรรค์นี้อาจหมายรวมถึง สร้างสรรค์นวัตกรรมใหม่ให้กับองค์กร สร้างสรรค์รูปแบบธุรกิจแบบใหม่ หรือสร้างสรรค์กระบวนการทำงานใหม่ให้กับองค์กรไม่ทางใดก็ทางหนึ่ง ซึ่งในปัจจุบัน Digital Solution ที่สร้างสรรค์สิ่งใหม่นี้ ได้เข้ามามีบทบาทเพื่อขับเคลื่อนภาพลักษณ์ขององค์กรในหลายแห่ง ธุรกิจใดที่มี Digital Solution ที่มีความสร้างสรรค์ องค์กรนั้นมักจะมีภาพลักษณ์ที่สดใหม่ให้กับลูกค้า และมีความสดชื่นให้กับพนักงานภายในองค์กรอีกด้วย สะสม Digital Solution ที่ใช่ จะต้องเป็นแหล่งสะสมข้อมูล เพื่อนำไปสู่การวิเคราะห์และใช้งานได้อย่างเหมาะสม ซึ่งการใช้ข้อมูลนี้ ไม่เพียงแต่ทำให้องค์กรมีความเข้าใจในความต้องการของลูกค้า แต่ยังต้องนำมาพัฒนาและต่อยอดเพื่อใช้ในการกำหนดกลยุทธ์องค์กรที่ตอบสนองและปรับตัวต่อการเปลี่ยนแปลงที่รวดเร็วจากปัจจัยต่างๆ ได้อย่างมีประสิทธิภาพ ดังนั้น Digital Solution ที่สามารถสะสมข้อมูลจะเป็นรากฐานเพื่อนำไปสู่ความคล่องตัวของธุรกิจได้ในระยะยาว โดยที่องค์กรคาดคะเนทิศทาง การเปลี่ยนแปลง หรือพฤติกรรมต่างๆ ของผู้บริโภค ทำให้องค์กรมีความได้เปรียบในการแข่งขัน ในขณะเดียวกัน องค์กรสามารถวิเคราะห์ข้อมูลที่มีเพื่อนำไปสู่การลดต้นทุนหรือค่าใช้จ่ายเพื่อเข้าถึงลูกค้าได้ในต้นทุนที่น้อยกว่าในเวลาเดียวกัน สอดคล้อง Digital Solution ที่ใช่ จะต้องมีความสามารถในการทำงานที่สอดคล้องกับองค์รวมของธุรกิจ โดยผู้เขียนขอสรุปองค์ประกอบสำคัญที่ควรมีความสอดคล้องกัน ตามภาพด้านล่างนี้ สิ่งสำคัญที่อยากให้ผู้อ่านพิจารณาในเรื่องของความสอดคล้องคือ หากมี Digital Solution ที่แพง หรือมีมูลค่าลงทุนมหาศาล แต่ Digital Solution ดังกล่าวไม่สามารถทำงานสอดคล้องหรือสนับสนุนให้เกิดกระบวนการทำงานที่มีประสิทธิภาพ หรือไม่สร้างสรรค์ประสบการณ์ที่ดีให้กับลูกค้า ก็เท่ากับว่า Digital Solution นั้นอาจจะไม่ใช่สิ่งที่ใช่กับธุรกิจอีกต่อไป ดังนั้น ในทุกการเลือก Digital Solution ที่ใช่ จึงต้องพิจารณาองค์รวมทั้งหมดนี้ร่วมกันเสมอ
แนวทางการเลือก Digital Solution ที่ใช่ให้กับองค์กร ต้องสร้างให้เกิด 4 ส. ดังนี้
1. Digital Solution ที่ใช่ นำมาซึ่งความสะดวกของลูกค้า มุ่งเน้นลูกค้าเป็นศูนย์กลางและเชื่อมโยงจากความต้องการของลูกค้าเข้าสู่กระบวนการทำงานขององค์กรอย่างไร้รอยต่อและสะดวกสบาย
2. Digital Solution ที่ใช่ ต้องสร้างสรรค์สิ่งใหม่ๆ ให้ลูกค้าและองค์กร การลงทุนใน Digital Solution ต้องคำนึงว่า Solution มีการสร้างสรรค์สิ่งใหม่ให้องค์กรหรือไม่ ซึ่งอาจหมายถึง สร้างสรรค์นวัตกรรมใหม่ สร้างสรรค์รูปแบบธุรกิจใหม่ หรือสร้างสรรค์กระบวนการทำงานใหม่ ในปัจจุบันได้เข้ามามีบทบาทเพื่อขับเคลื่อนภาพลักษณ์ขององค์กรหลายแห่ง ทำให้องค์กรนั้นมีภาพลักษณ์ที่สดใหม่ให้ลูกค้า และเพิ่มความสดชื่นให้กับพนักงานภายในองค์กร
3. Digital Solution ที่ใช่ ต้องเป็นแหล่งสะสมข้อมูล เพื่อนำไปสู่การวิเคราะห์และใช้งานอย่างเหมาะสม ไม่เพียงทำให้องค์กรมีความเข้าใจในความต้องการของลูกค้า แต่นำมาพัฒนาและต่อยอดเพื่อกำหนดกลยุทธ์องค์กรที่ตอบสนองและปรับตัวต่อการเปลี่ยนแปลงที่รวดเร็วจากปัจจัยต่างๆ อย่างมีประสิทธิภาพ เป็นรากฐานเพื่อนำไปสู่ความคล่องตัวของธุรกิจในระยะยาว ทำให้องค์กรได้เปรียบในการแข่งขันและสามารถวิเคราะห์ข้อมูลเพื่อนำไปสู่การลดค่าใช้จ่ายเพื่อเข้าถึงลูกค้าในต้นทุนที่น้อยกว่าในเวลาเดียวกัน
4. Digital Solution ที่ใช่ ต้องมีความสามารถในการทำงานสอดคล้องกับองค์รวมของธุรกิจ หากมี Digital Solution ที่แพง แต่ไม่สามารถทำงานสอดคล้องให้เกิดกระบวนการทำงานที่มีประสิทธิภาพ Digital Solution นั้นจะไม่ใช่สิ่งที่ใช่กับธุรกิจอีกต่อไป ในการเลือก Digital Solution ที่ใช่ ต้องพิจารณาองค์รวมทั้งหมดร่วมกันเสมอ
ความรู้ทางการเงิน